
ОБЩИНА  КРИВОДОЛ

ОБЛАСТ  ВРАЦА
3060 гр. Криводол, ул. „Освобождение” № 13, тел. 09117/20-45,  e-mail: krivodol@mbox.is-bg.net
ОБЯВА


На основание чл. 8, ал. 4, чл. 14, ал. 7 от ЗОС; чл. 92, ал. 1 т. 1 и чл. 95 от Наредба № 7 за реда за придобиване, управление и разпореждане с общинско имущество на Общински съвет Криводол и във връзка с Решение № 364 по Протокол № 39/26.06.2026 г. на Общински съвет Криводол и Заповед № 315/06.08.2026 г. на кмета на община Криводол

О Б Я В Я В А

І. Откривам процедура за отдаване под наем чрез публичен търг с явно наддаване на част от недвижим имот публична общинска собственост, находящ се в кв. 42, УПИ VI, пл. № 290 по регулационния план на с. Краводер, представляваща 1 помещение с площ 6,44 кв. м. по приложена схема, използвано за поща в сграда за административни нужди с. Краводер, общ. Криводол, със съставен Акт за публична общинска собственост № 296/28.06.2002 г., вписан в Служба по вписванията гр. Враца с Вх. рег. № 6576/05.10.2012 г., Акт № 115, том 14, за срок от  10 /десет/ години, при първоначална тръжна месечна наемна цена 32.20 € /тридесет и два евро и двадесет цента/ без ДДС,  в лева 62,98 лв. без ДДС, съгласно Решение № 364 по Протокол № 39/26.06.2026 г. на Общински съвет Криводол. 

ІІ. Публичният търг с явно наддаване да се проведе на 28.08.2026 г. (петък) от 09:00 часа.

ІІІ. В случай, че документи за участие в публичния търг са подадени от повече кандидати, а на търга се яви само един кандидат, търгът се отлага с два часа, т.е. за 11:00 часа на 28.08.2026 г. и ако в този час не се яви друг кандидат, явилият се кандидат се обявява за спечелил търга по предложената от него цена, която не може да бъде по-ниска от обявената начална тръжна наемна цена.

ІV. Определям мястото на провеждане на публичния търг с явно наддаване в заседателната зала на Община Криводол, намираща се в сградата на Общинската администрация в гр. Криводол, обл. Враца, ул. „Освобождение” 13. 

V. Определям депозит за участие в търга сумата от 96,60 € (деветдесет и шест евро и шестдесет цента). Депозитът за участие в процедурата да се внася под формата на парична сума на касата на Община Криводол или по следната набирателна сметка на Община Криводол IBAN- BG51SOMB91303344127401, BIC-SOMBBGSF при „Общинска банка” АД в срок до 27.08.2026 г.

VІ. Определям срок за приемане на заявления за участие в публичния търг с явно наддаване по тази заповед – до 17:00 часа на 27.08.2026 г. Заявленията и придружаващите ги документи за участие в публичния търг следва да се подават в Центъра за информационно и административно обслужване на граждани  (ЦИАОГ) в сградата на Община Криводол на адрес: гр. Криводол, ул. „Освобождение” 13 в запечатан непрозрачен плик, върху който следва да е посочено името на участника и цялостно наименование на обекта на търга. Допълнения или изменения на подадените предложения не се допускат след представянето им.

VІ. С оглед естеството на обекта, който се намира в сграда, предназначена за предоставяне на  пощенски  услуги на населението, кандидатите за участие в търга следва да отговарят на следните специални изисквания, гарантиращи законосъобразното ползване на обекта на търга, съобразно неговото предназначение от спечелилия същия, а именно:

Да извършват пощенски услуги като предмет на дейност в съответствие с Търговския закон или Закона за кооперациите, или като дружества по законодателството на държава – членка на Европейския съюз, или на държава по Споразумението на Европейското икономическо пространство.  
VІІ. Определям срок за приемане на заявления за участие в публичния търг с явно наддаване по тази заповед – до 17:00 часа 27.08.2026 г. Заявленията и придружаващите ги документи за участие в публичния търг следва да се подават в Центъра за информационно и административно обслужване на граждани  (ЦИАОГ) в сградата на Община Криводол на адрес: гр. Криводол, ул. „Освобождение” 13 в запечатан непрозрачен плик, върху който следва да е посочено името на участника и цялостно наименование на обекта на търга. Допълнения или изменения на подадените предложения не се допускат след представянето им.

VІІІ. На основание чл. 95, ал. 2 от Наредба № 7 за реда за придобиване, управление и разпореждане с общинско имущество утвърждавам тръжна документация, представляваща неразделна част от настоящата заповед и определям цена от 30.00 € (тридесет евро) за закупуването ѝ. Тръжната документация да се закупува от ЦИАОГ на Община Криводол.

ІХ. Огледите на имота по т. І от тази заповед могат да се извършват свободно - лично от заинтересованите лица всеки работен ден от обявяване на публичния търг до 27.08.2026 г. включително в рамките на работното време на Общинска администрация Криводол (от 08:00 часа до 17:00 часа). При заявено желание от лице, закупило документация за участие в търга по тази заповед, на същото се осигурява представител на Община Криводол, който да покаже съответния имот, за което се съставя протокол.

За контакти: Община Криводол, гр. Криводол, ул. „Освобождение” 13, 

телефон 0879516531

